Man kritiek ná 6m-val by Sandton Convention CentreFoto: Netcare 911 ŉ 39-jarige man is in ŉ kritieke toestand in die hospitaal nadat hy Woensdagoggend 6 meter ver uit die Sandton Convention Centre geval het. Santi Steinmann, ŉ woordvoerder van Netcare911, sê dit is nog onduidelik hoe die man geval het en dat die polisie die voorval ondersoek. “Die man het veelvoudige kritieke beserings opgedoen. Hy moes met ŉ helikopter na die Netcare Milpark-hospitaal geneem word vir verdere behandeling,” het Steinmann gesê. Die Sandton-brandweer was ook op die toneel om die man by te staan.